Document ID: 32008D0682

ΑΠΌΦΑΣΗ ΤΗΣ ΕΠΙΤΡΟΠΉΣ
της 18ης Αυγούστου 2008
για τροποποίηση της απόφασης 2007/870/ΕΚ όσον αφορά την έγκριση σχεδίων επείγοντος εμβολιασμού με ιχνηθετικό εμβόλιο κατά της κλασικής πανώλους των χοίρων σε εκμεταλλεύσεις στη Ρουμανία
[κοινοποιηθείσα υπό τον αριθμό Ε(2008) 4360]
(Το κείμενο στη ρουμανική γλώσσα είναι το μόνο αυθεντικό)
(2008/682/ΕΚ)
Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη για την ίδρυση της Ευρωπαϊκής Κοινότητας,
τη συνθήκη προσχώρησης της Βουλγαρίας και της Ρουμανίας,
την πράξη προσχώρησης της Βουλγαρίας και της Ρουμανίας, και ιδίως το άρθρο 42,
την οδηγία 2001/89/ΕΚ του Συμβουλίου, της 23ης Οκτωβρίου 2001, σχετικά με κοινοτικά μέτρα για την καταπολέμηση της κλασικής πανώλους των χοίρων (1), και ιδίως το άρθρο 19 παράγραφος 3 τρίτο εδάφιο,
Εκτιμώντας τα ακόλουθα:
(1)
Η οδηγία 2001/89/ΕΚ θεσπίζει ελάχιστα κοινοτικά μέτρα για την καταπολέμηση της κλασικής πανώλους των χοίρων. Στα μέτρα αυτά προβλέπεται μεταξύ άλλων ότι τα κράτη μέλη πρέπει να υποβάλουν στην Επιτροπή σχέδιο μέτρων για την εκρίζωση της νόσου, μόλις επιβεβαιωθεί η ύπαρξη πρωτογενούς κρούσματος κλασικής πανώλους των χοίρων σε αγριόχοιρους. Τα μέτρα προβλέπουν επίσης τον επείγοντα εμβολιασμό των χοίρων σε χοιροτροφικές εκμεταλλεύσεις.
(2)
Η απόφαση 2007/870/ΕΚ της Επιτροπής, της 21ης Δεκεμβρίου 2007, για την έγκριση των σχεδίων εξάλειψης της κλασικής πανώλους των χοίρων στους αγριόχοιρους και του επείγοντος εμβολιασμού των αγριόχοιρων και των χοίρων των εκμεταλλεύσεων κατά της εν λόγω νόσου στη Ρουμανία για το 2008 (2) εκδόθηκε για την καταπολέμηση της κλασικής πανώλους των χοίρων στο εν λόγω κράτος μέλος. Η εν λόγω απόφαση ισχύει έως την 31η Δεκεμβρίου 2008.
(3)
Ένα από τα σχέδια που έχουν εγκριθεί βάσει της απόφασης αφορά τον επείγοντα εμβολιασμό κατά της κλασικής πανώλους των χοίρων με ιχνηθετικό εμβόλιο χοίρων σε χοιροτροφικές εκμεταλλεύσεις. Η διαθεσιμότητα του εμβολίου αυτού περιορίστηκε μετά την έγκριση του εν λόγω σχεδίου. Η Ρουμανία τροποποίησε αναλόγως το σχέδιο επείγοντος εμβολιασμού.
(4)
Το εν λόγω τροποποιημένο σχέδιο εμβολιασμού υποβλήθηκε από τη Ρουμανία στην Επιτροπή για έγκριση στις 30 Ιουνίου 2008.
(5)
Το τροποποιημένο σχέδιο εξετάστηκε από την Επιτροπή και κρίθηκε ότι είναι σύμφωνο προς την οδηγία 2001/89/ΕΚ. Επομένως, το εν λόγω σχέδιο πρέπει να εγκριθεί.
(6)
Τα μέτρα που προβλέπονται στην παρούσα απόφαση είναι σύμφωνα με τη γνώμη της μόνιμης επιτροπής για την τροφική αλυσίδα και την υγεία των ζώων,
ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:
Άρθρο 1
Στο άρθρο 3 της απόφασης 2007/870/ΕΚ η ημερομηνία «29 Νοεμβρίου 2007» αντικαθίσταται με την ημερομηνία «30 Ιουνίου 2008».
Άρθρο 2
Η παρούσα απόφαση απευθύνεται στη Δημοκρατία της Ρουμανίας.
Βρυξέλλες, 18 Αυγούστου 2008.

Labels: 0
18
6